Missatge: Jo hi he estat!!!!!!! En un dia t'ho veus sencer. El millor de Namur és el centre, que és de poblet xicotet, amb les botigues en edificis antics, que semblen de l'edat mitjana. I també et recomane que puges al castell, que ara és un hotel. Jo vaig pujar quan es feia fosc i la veritat va ser una vista molt bonica, a més des de dalt es veu tota la ciutat. Si t'hi has d'estar una setmana no tingues problema perquè el tren allí és molt barat. Demana una cosa que es diu GOPASS que 10 viatges et costen 50 euros i pots anar per tot el país. Les ciutats que et recomane són Anvers (la més guapa amb diferència) Bruges (una aldea de conte de fades, molt bonica) Gant (entre una cosa i altra) i Brussel·les està bé per a fer turisme, però tampoc no és tant com la gent es pensa. A més amb un dia a Brussel·les no en tindràs prou. No recomanable anar a Lieja que és plena de ionkis. Ah i dir-te que els valons fliparan un poc quan et vegen fent turisme per allí perquè de normal no hi va ningú car van tots a Flandes. PD:Malines també és bonica. Si vols alguna cosa més (vocabulari en neerlandés i francés, o on estan les coses o el que siga m'ho demanes, que per alguna cosa hi he viscut un any)

Resposta: Hi has estat un any? És que jo hi vaig perquè la meva xicota treballarà mig any allà, però clar, encara no hi és i no es coneix res. La meva idea era anar a Brussel·les el cap de setmana i fer escapadetes a altres ciutats a part. Així Anvers està bé? I no sabràs si hi ha gaire ambient de nit? He vist que hi ha universitat o sigui que podria ser no? Gràcies per la informació!